A gaf fi ddiolch i'r Aelod am ei gwestiwn? Rwy'n cydnabod ei fod wrth ei fodd â chyhoeddiad y Prif Weinidog ddoe. Rwy'n siŵr y bydd y Dirprwy Weinidog yn ysgrifennu at yr holl Aelodau gyda manylion ynglŷn â chylch gwaith ac amserlen waith y grŵp, a fydd yn cael ei gadeirio, Lywydd, gan Phil Jones, sy'n uchel ei barch yn y maes hwn ac a arweiniodd ar y gwaith ar y canllawiau cynllunio. FootnoteLink Yn y cyfamser, byddwn yn parhau i gynorthwyo awdurdodau lleol i gyflwyno parthau 20 mya, a byddwn yn gwneud hynny drwy ddyrannu adnoddau o'n cyllidebau. Bydd Dirprwy Weinidog yr Economi a Thrafnidiaeth yn cyhoeddi cyllid ar gyfer cynlluniau 20 mya ledled Cymru cyn bo hir.

Can I thank the Member for his question? I recognise that he was very delighted by the First Minister's announcement yesterday. I'm sure that the Deputy Minister will write to all Members with details of remit and the time frame of the work by the group, which is going to be chaired, Llywydd, by Phil Jones, who is highly regarded in this area and led on the design guidance work. FootnoteLink Meanwhile, we will go on helping local authorities to introduce 20 mph zones, and we will do so by allocating resource from our budgets. The Deputy Minister for Economy and Transport will be announcing funding for 20 mph schemes across Wales very shortly.

A gaf fi ddiolch i'r Aelod unwaith eto am ei gwestiwn? Mae'n gwneud pwynt pwysig iawn, a buaswn yn ei gefnogi'n llwyr. Mae Swyddfa Cyllid Ewropeaidd Cymru yn cefnogi parth arddangos Morlais ac yn sicrhau'r cydsyniadau a fydd yn denu datblygwyr ynni'r môr. Noda'r Aelod y cymorth a gafwyd gan Ewrop. Mae'n fwy na £4 miliwn o gyllid. Mae'n gwbl hanfodol fod y gwaith hwn yn parhau ar unwaith. Credaf hefyd fod hyn yn ategu buddsoddiadau sylweddol eraill a wnaed ledled Ynys Môn, nid yn unig mewn perthynas ag Wylfa Newydd, ond hefyd, o fewn yr ardal fenter, yr uwchgynllun sy'n cael ei ddiweddaru ar gyfer porthladd Caergybi. Rwy'n falch iawn ein bod wedi gallu gweithio gyda'i blaid ar y gronfa borthladdoedd, sydd wedi cael ei defnyddio gan borthladd Caergybi a llawer o borthladdoedd eraill o amgylch arfordir Cymru.

Can I thank the Member again for his question? He makes a really important point and I'd support it wholeheartedly. WEFO are supporting the Morlais demonstration zone and gaining the consents that will attract marine energy developers. The Member highlights the support that has been attracted from Europe. It amounts to more than £4 million in funding. It's absolutely essential that this work is taken forward at speed. It also, I think, complements some other major investments that have taken place across Anglesey, not just concerning Wylfa Newydd, but also, within the enterprise zone, the master plan that is being refreshed for the port of Holyhead. I'm very pleased that we've been able to work with his party on the ports fund, which I know has been utilised by the port of Holyhead and by many other ports around the coast of Wales.

Yn ôl Ambiwlans Sant Ioan Cymru, mae llai nag un o bob 10 o bobl yn goroesi ataliad ar y galon y tu allan i'r ysbyty, ac ni fyddai gan bron i draean o oedolion y DU yr hyder i ymyrryd pe bydden nhw'n gweld rhywun mewn angen. Nawr, gwell addysg i'n pobl ifanc yw'r ateb i'r trychineb cardiaidd hwn yn sicr. Bydd plant yn Lloegr yn dysgu adfywio cardio-pwlmonaidd a sgiliau achub bywyd eraill o fis Medi 2020 ymlaen, ac mae pob awdurdod lleol yn yr Alban wedi ymrwymo i addysgu adfywio cardio-pwlmonaidd. Fodd bynnag, nid yw'r cwricwlwm newydd yn gwneud addysgu cymorth cyntaf a sgiliau achub bywyd yn orfodol, ac eto, yn ôl Sefydliad Prydeinig y Galon, gallai bron i un o bob pedwar oroesi pe byddai pob person ifanc yn cael ei hyfforddi. Rwy'n sylweddoli bod y Gweinidog Addysg eisiau symud oddi wrth bynciau penodedig, fodd bynnag, a wnewch chi ganiatáu eithriad trwy wneud hyfforddiant adfywio cardio-pwlmonaidd yn rhan orfodol o'r cwricwlwm newydd?

According to St John Cymru, less than one in 10 people survive an out-of-hospital cardiac arrest, and nearly a third of UK adults would not have the confidence to intervene if they saw someone in need. Now, improved education of our youngsters is definitely the answer to this cardiac catastrophe. Children in England will be taught CPR and other lifesaving skills from September 2020, and every local authority in Scotland has committed to teaching CPR. The new curriculum, however, does not make the teaching of first aid and lifesaving skills compulsory, yet, according to the British Heart Foundation, nearly one in four could survive if all young people were trained. I appreciate that the Minister for Education wants to move away from prescribed subjects, however will you allow an exception by making CPR training a compulsory part of the new curriculum?